CELEX: C2007/315/10
Language: hu
Date: 2007-12-22 00:00:00
Title: C-248/05. sz. ügy: A Bíróság (második tanács) 2007. október 25-i ítélete – Az Európai Közösségek Bizottsága kontra Írország (Tagállami kötelezettségszegés – A felszín alatti vizek veszélyes anyagok okozta szennyezés elleni védelme – 80/68/EGK irányelv)

22.12.2007   
            
            
               HU
            
            
               Az Európai Unió Hivatalos Lapja
            
            
               C 315/6
            
         A Bíróság (második tanács) 2007. október 25-i ítélete – Az Európai Közösségek Bizottsága kontra Írország
   (C-248/05. sz. ügy) (1)
   
   (Tagállami kötelezettségszegés - A felszín alatti vizek veszélyes anyagok okozta szennyezés elleni védelme - 80/68/EGK irányelv)
   (2007/C 315/10)
   Az eljárás nyelve: angol
   Felek
   
      Felperes: az Európai Közösségek Bizottsága (képviselők: S. Pardo Quintillán és D. Recchia, meghatalmazottak)
   
      Alperes: Írország (képviselő: D. O'Hagan, meghatalmazott)
   Tárgy
   Tagállami kötelezettségszegés – A felszín alatti vizek egyes veszélyes anyagok okozta szennyezés elleni védelméről szóló, 1979. december 17-i 80/68/EGK tanácsi irányelv (HL L 20., 43. o.; magyar nyelvű különkiadás 15. fejezet, 1. kötet, 124. o.) 4., 5., 7., 8., 9., 10., 12. és 13. cikkeinek megsértése – Hivatalos engedélyezés nélkül működő hulladéklerakó Ballymurtagh-ban (County Wicklow) – A felszín alatti vizek szennyezése a szennyvízülepítő aknából származó foszfor közvetett kibocsátása által County Wexfordban és Killarney-ben (County Kerry).
   Rendelkező rész
   
               1)
            
            
               Írország – mivel nem tett meg minden ahhoz szükséges intézkedést, hogy megfeleljen a felszín alatti vizek egyes veszélyes anyagok okozta szennyezés elleni védelméről szóló, 1979. december 17-i 80/68/EGK tanácsi irányelv 4., 5., 7. és 10. cikkének a ballymurtaghi (Wicklow megye) települési hulladéklerakó területe vonatkozásában – nem teljesítette a hivatkozott irányelvből eredő kötelezettségeit.
            
         
               2)
            
            
               A Bíróság a keresetet ezt meghaladó részében elutasítja.
            
         
               3)
            
            
               A Bíróság Írországot a költségek kétharmadának viselésére kötelezi. Az Európai Közösségek Bizottságát a költségek fennmaradó egyharmadának viselésére kötelezi.
            
         
      (1)  HL C 205., 2005.8.20.